Diari Oficial de la Generalitat Valenciana


Sumari del DOGV 5050, del 15-07-2005 (2005/8031)

Informació pública de l'alternativa tècnica de programa del sector residencial Chacora de Chiva.
------------------------------------------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8031


Organisme emissor
:   Qgd Inmuebles, SL

Tipus de document
:   Anunci

Informació pública de l'alternativa tècnica de programa del sector residencial Chacora de Chiva. [2005/X8031]
  
La mercantil QGD Immuebles SL, constituïda en escriptura pública autoritzada pel notari, Manuel Puerto Vaño, a data 17 de setembre de 2004, número 1.583, del seu protocol, ha formulat Alternativa Tècnica de Programa, pel procediment simplificat previst en l'article 48 de la Llei 6/1994, de 15 de novembre, Reguladora de l'Activitat Urbanística ?en avant LRAU?, per al desenvolupament del Sector Chacora de Chiva, que consisteix en la documentació següent:
  
Document d'homologació a la Llei 6/1994
  
Memòria Programa d'Actuació Integrada.
  
Pla parcial
  
Projecte d'urbanització.
  
Avantprojecte d'instal·lacions especifiques
  
L'Alternativa es troba protocol·litzada a la notaria territorialment competent, que és la de Teresa Aparicio Colomer, al C/ Velázquez, 1, 4t, porta 7, 46571 Chiva (València), en horari d'atenció al públic, restant sotmesa a informació pública per un termini de vint dies hàbils comptats a partir de l'endemà de la publicació del seu anunci al Diari Oficial de la Generalitat Valenciana. Durant dit termini, qualsevol persona podrà comparèixer a l'expressada notaria per a obtindre còpia, a costa seua, de l'acta de protocol·lització de l'Alternativa que l'acompanya o sol·licitar que se'ls exhibisca.
  
Així mateix, es fa constar la possibilitat de consultar a l'Ajuntament de Chiva, les actuacions derivades de la documentació dipositada en aquest i de presentar-hi - durant l'esmentat termini ?, Alternatives Tècniques en competència amb l'exposada al públic, així com proposicions juridicoeconòmiques per a executar la present Alternativa o qualsevol altra que es presentés.
  
Pel que fa al termini per a la presentació d'al·legacions, respecte del Document d'Homologació, tal termini serà d'un mes a comptar des de la publicació del present anunci al Diari Oficial de la Generalitat Valenciana, d'acord amb el que disposa l'article 38.2.a) LRAU.
  
Les proposicions juridicoeconòmiques es presentaran durant els cinc dies següents al venciment del termini de vint dies indicat anteriorment. L'acte d'obertura de pliques no tindrà lloc fins que, una vegada complit el termini per a presentar-les, s'acredite davant de l'Ajuntament el que preveu l'article 48.1.C) LRAU i totes les actuacions podran ser objecte de consulta i al·legació pels interessats durant els deu dies següents al d'obertura de pliques, segons estableix l'article 48.2 en relació amb l'article 46.5, ambdós de la LRAU.
  
El present anunci es publica, igualment, en el Butlletí Oficial de la Província, segons estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a fi d'informar l'Alternativa Tècnica formulada i el seu contingut, a aquells titulars cadastrals afectats, la identitat o adreça dels qui resultés desconegut, d'acord amb el llistat següent:
  
POLÍGON PARCEL·LA TITULAR ADREÇA
  
13 124 Juan Martínez Sánchez
  
13 146 Amparo Martínez Martí
  
13 385 José María Herráez Catalá